ai4bharat/Pralekha huggingface dataset:
ক্ষুদ্র, অতিক্ষুদ্রওমাঝারিশিল্পমন্ত্রক
খাদির প্রসার
নয়াদিল্লি, ২৮ নভেম্বর, ২০১৯
খাদি এবং গ্রামোদ্যোগ ক্ষেত্রের প্রসারে বেকার যুবকদের ঋণ দিচ্ছে ক্ষুদ্র, অতিক্ষুদ্র ও মাঝারি শিল্পোদ্যোগ মন্ত্রক। ২০০৮-০৯ থেকে প্রধানমন্ত্রী কর্মসংস্থান প্রকল্পের মতো বিভিন্ন প্রকল্পের মাধ্যমে ভর্তুকিযুক্ত ঋণ দেওয়া হয় নতুন ক্ষুদ্র, অতিক্ষুদ্র ও মাঝারি শিল্পোদ্যোগগুলি স্থাপনের জন্য যাতে গ্রামের পাশাপাশি শহরাঞ্চলেও কর্মসংস্থানের সুযোগ সৃষ্টি হয়। খাদি ও গ্রামোদ্যোগ আয়োগ, রাজ্য খাদি ও গ্রামোদ্যোগ পর্ষদ এবং জেলা শিল্পকেন্দ্রের মাধ্যমে এই কাজ করা হয়। সাধারণ শ্রেণীর সুবিধাপ্রাপকরা গ্রাম এলাকায় প্রকল্প ব্যয়ের ২৫ শতাংশ, শহরাঞ্চলে ১৫ শতাংশ ভর্তুকি হিসেবে পেতে পারে। বিশেষ শ্রেণীর সুবিধাপ্রাপকরা যেমন তপশিলি জাতি/উপজাতি, মহিলা, শারীরিকভাবে প্রতিবন্ধী, সংখ্যালঘু, অবসরপ্রাপ্ত সেনাকর্মী – এদের ক্ষেত্রে গ্রামীণ এলাকায় ভর্তুকির হার গ্রামীণ এলাকায় ৩৫ শতাংশ এবং শহরাঞ্চলে ২৫ শতাংশ। উৎপাদন ক্ষেত্রে প্রকল্প খরচ ঊর্ধ্বতম ২৫ লক্ষ টাকা এবং পরিষেবা ক্ষেত্রে ১০ লক্ষ টাকা দেওয়া হবে।
ইচ্ছুক ব্যক্তিরা খাদি সংক্রান্ত কাজ শুরু করতে প্রধানমন্ত্রী কর্মসংস্থান প্রকল্পের অধীনে ব্যাঙ্ক থেকে ঋণের জন্য আবেদন করতে পারেন।
লোকসভায় আজ এক প্রশ্নের লিখিত জবাবে একথা জানান কেন্দ্রীয় ক্ষুদ্র, অতিক্ষুদ্র ও মাঝারি শিল্পোদ্যোগ দপ্তরের মন্ত্রী শ্রী নীতিন গড়করি।
CG/AP/DM
(Visitor Counter : 69
প্রধানমন্ত্রীরদপ্তর
ডঃ শ্যামা প্রসাদ মুখোপাধ্যায়ের জন্ম জয়ন্তীতে প্রধানমন্ত্রীর শ্রদ্ধাজ্ঞাপন
নতুন দিল্লি, ৬ জুলাই
প্রধানমন্ত্রী শ্রী নরেন্দ্র মোদী আজ ডঃ শ্যামা প্রসাদ মুখোপাধ্যায়ের জন্ম জয়ন্তীতে শ্রদ্ধাজ্ঞাপন করেছেন।
এক ট্যুইট বার্তায় প্রধানমন্ত্রী বলেছেন
"ডঃ শ্যামা প্রসাদ মুখোপাধ্যায়ের জন্ম জয়ন্তীতে আমি তাঁর প্রতি প্রণাম জানাই। তাঁর উচ্চ আর্দশ আমাদের দেশের লক্ষ লক্ষ মানুষকে অনুপ্রাণিত করেছে। দেশের ঐক্য ও অগ্রগতির লক্ষ্যে ডঃ মুখোপাধ্যায় আজীবন নিজেকে উৎসর্গ করেছেন। তিনি এক জন মহান পণ্ডিত ও বুদ্ধিজীবী হিসেবে তাঁর স্বতন্ত্র পরিচয় রেখে গেছেন।"
CG/SS
(Visitor Counter : 172
প্ৰধানমন্ত্ৰীৰ কাৰ্যালয়
ৰাষ্ট্ৰীয় সামুদ্ৰিক দিৱসত প্ৰধানমন্ত্ৰীৰ শুভেচ্ছা; জল শক্তিৰ ওপৰত গুৰুত্ব দিয়াৰ ক্ষেত্ৰত বাবাচাহেব আম্বেদকাৰক প্ৰেৰণাদায়কৰ ৰূপত স্মৰণ
প্ৰধানমন্ত্ৰী শ্ৰী নৰেন্দ্ৰ মোদীয়ে ৰাষ্ট্ৰীয় সামুদ্ৰিক দিৱসত দেশবাসীক শুভেচ্ছা জ্ঞাপন কৰিছে৷
প্ৰধানমন্ত্ৰীয়ে কয়—" চহকী ইতিহাস সমৃদ্ধ ভাৰতৰ সমুদ্ৰ ক্ষেত্ৰখনৰ এনে এক সম্ভাৱনা আছে, যিয়ে দেশৰ পৰিৱৰ্তন সম্ভৱ কৰিব পাৰে৷ ৰাষ্ট্ৰীয় সামুদ্ৰিক দিৱসত আমি নিশ্চয়তা দিব বিচাৰো যে ৰাষ্ট্ৰৰ সমৃদ্ধিৰ কাৰণে দেশৰ সামুদ্ৰিক শক্তিক অধিক বৃদ্ধি কৰিবলৈ আমি সংকল্পবদ্ধ৷
এক গতিশীল সামুদ্ৰিক খণ্ডৰ প্ৰতি আমাৰ দায়বদ্ধতাক ড০ বাবাচাহেব আম্বেদকাৰে অনুপ্ৰাণিত কৰি আহিছে৷ বাবাচাহেব আম্বেদকাৰে জল শক্তি, জল পথ, জলসিঞ্চন আৰু বন্দৰৰ ওপৰত সৰ্বাধিক গুৰুত্ব আৰোপ কৰিছিল৷ এই খণ্ডত তেওঁৰ কাৰ্যসমূহে দেশবাসীৰ কল্যাণৰ ক্ষেত্ৰত অত্যন্ত গুৰুত্বপূৰ্ণ বিবেচিত হৈছে৷"
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে প্রায় ১৮২ কোটি ৮৪ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১৭ কোটি ৩০ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ১৫ মার্চ, ২০২২
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরও বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্রীয় সরকারের পক্ষ থেকে এবং রাজ্যের টিকা সংগ্রহকারী এজেন্সির মাধ্যমে সরাসরি সংগৃহীত ১৮২ কোটি ৮৪ লক্ষ ৯৪ হাজার ২৩০টি টিকার ডোজ বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করা হয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৭ কোটি ৩০ লক্ষ ৬১ হাজার ৬৮১টি টিকার ডোজ হাতে রয়েছে।
CG/SS/SB
(Visitor Counter : 110
আবাসনএবংশহরাঞ্চলেরদারিদ্র্যদূরীকরণমন্ত্রক
শহর এলাকায় স্বচ্ছ ভারত মিশন সম্পর্কে আউটরিচ প্রচারাভিযান অনুষ্ঠিত ভাটপাড়ায়
কলকাতা, ০৫ ডিসেম্বর, ২০১৮
মেদিনীপুরের ভাটপাড়ায় আজ শহর এলাকায় স্বচ্ছ ভারত মিশন সম্পর্কে এক বিশেষ আউটরিচ প্রচারাভিযানের আয়োজন করা হয়। ভাটপাড়া পুরসভা ও ফিল্ড আউটরিচ ব্যুরো’র উদ্যোগে এটি অনুষ্ঠিত হয়।
এই প্রচারাভিযানের অঙ্গ হিসাবে একটি সেমিনারের আয়োজন করা হয়। এতে ভাটপাড়া পুরসভার অ্যাসিস্ট্যান্ট ইঞ্জিনিয়ার শ্রী শুভেন্দু ভট্টাচার্য স্বচ্ছ ভারত মিশনের বিভিন্ন দিক ও এর গুরুত্ব নিয়ে আলোচনা করেন। নীল ও সবুজ ডাস্টবিন ব্যবহারের প্রয়োজনীয়তা, বর্জ্য জল নিয়ন্ত্রণ সহ বিভিন্ন বিষয়ে আলোকপাত করা হয়।
স্বচ্ছ ভারত মিশন নিয়ে একটি শ্লোগান লেখার প্রতিযোগিতাও আয়োজিত হয়। সঙ্গীত ও নাটক বিভাগের সদস্যরা সচেতনতা বৃদ্ধির উদ্দেশ্যে সাংস্কৃতিক অনুষ্ঠান পরিবেশন করেন।
মেদিনীপুরের এফপিও শ্রী সুদীপ্ত বিশ্বাস স্বচ্ছ ভারত কর্মসূচি সফল করতে জনগণের ব্যবহারিক পরিবর্তন ও এর নানা চ্যালেঞ্জ নিয়ে বক্তব্য রাখেন।
পুরসভার প্রতিনিধিরাও অনুষ্ঠানে উপস্থিত ছিলেন।
অনুষ্ঠানে হিন্দি ও ইংরাজিতে শ্লোগান প্রতিযোগিতার বিজয়ীদের পুরস্কৃত করা হয়।
AM/PM/SB
(Visitor Counter : 104
তথ্যওসম্প্রচারমন্ত্রক
মেদিনীপুরে পিআইবি-র ‘বার্তালাপ’
কলকাতা, ৩০ অগাস্ট, ২০১৯
কেন্দ্রীয় সহায়তাপুষ্ট বিভিন্ন প্রকল্প সম্পর্কে সাংবাদিক এবং সাধারণ মানুষকে সচেতন করে তুলতে পশ্চিম মেদিনীপুর জেলার মেদিনীপুর শহরে আজ প্রেস ইনফরমেশন ব্যুরো  কলকাতার পক্ষ থেকে মিডিয়া কর্মশিবির ‘বার্তালাপ’-এর আয়োজন করা হয়। এই উপলক্ষে পিআইবি কলকাতার অতিরিক্ত মহানির্দেশক শ্রীমতী জেন নামচু বলেন, কেন্দ্রীয় সরকার সাধারণ মানুষের কল্যাণে যে সমস্ত উদ্যোগ গ্রহণ করেছে সে সম্পর্কে গণমাধ্যমের সাহায্যে তাঁদের সচেতন করে তুলতেই কর্মশিবিরের আয়োজন। সাধারণ মানুষের কল্যাণে কেন্দ্রীয় সহায়তাপুষ্ট বিভিন্ন প্রকল্পের প্রভাব ও সুফল সম্পর্কিত খবর আরও বেশি করে প্রকাশের জন্য সাংবাদিকদের আহ্বান জানান।
শিবিরে পশ্চিম মেদিনীপুরের প্রবীণ সাংবাদিক শ্রী কুমারেশ ঘোষ তাঁর অভিজ্ঞতার কথা শুনিয়ে বলেন, কেন্দ্রীয় সহায়তাপুষ্ট বিভিন্ন প্রকল্পের সুযোগ-সুবিধা সম্পর্কে সাধারণ মানুষকে সচেতন করে তুলতে পিআইবি-র দেওয়া তথ্য বেশি করে ব্যবহারের জন্য সাংবাদিকদের পরামর্শ দেন।
যথাযথ মর্যাদায় মহাত্মা গান্ধীর জন্মের সার্ধশতবার্ষিকী উদযাপনের যে পরিকল্পনা কেন্দ্রীয় সরকার গ্রহণ করেছে সে প্রসঙ্গ উল্লেখ করে সেন্ট্রাল বোর্ড অফ ফিল্ম সার্টিফিকেশন -র প্রাক্তন আঞ্চলিক নির্দেশক শ্রী দিব্যেন্দু দাস জীবনের গোড়ায় দক্ষিণ আফ্রিকায় এবং পরবর্তীকালে ভারতে মহাত্মা গান্ধীর জীবনকর্মের নানা ঘটনার কথা শোনান। এশিয়ার প্রথম জননেতা হিসেবে মহাত্মা গান্ধীকে বর্ণনা করে শ্রী দাস জানান, তাঁর নীতিতে সমগ্র বিশ্বের সমৃদ্ধি ও শান্তির বার্তা রয়েছে। তিনি সাধারণ মানুষের কল্যাণে সাংবাদিকদের কাজ করে যাওয়ার আহ্বান জানান।
জেলার অগ্রণী ব্যাঙ্ক ইউবিআই-এর আধিকারিক শ্রী দ্বিভুজেন্দ্র সরকার এবং জেলা নাবার্ডের অ্যাসিস্ট্যান্ট জেনারেল ম্যানেজার শ্রী নিরঞ্জন ভুঁইয়া স্বনির্ভর গোষ্ঠীগুলির জন্য বিভিন্ন ঋণ সহায়তা প্রকল্পের কথা উল্লেখ করেন। জেলা নেহরু যুবকেন্দ্রের তত্ত্বাবধায়ক শ্রীমতী সাথী রায় যুবকেন্দ্রের পক্ষ থেকে পরিচালিত বিভিন্ন কর্মসূচির কথা জানান।
শিবিরে সাংবাদিকদের আরএনআই সহ বিভিন্ন প্রশ্নের উত্তর দেন পিআইবি কলকাতার যুগ্ম নির্দেশক শ্রী অজয় মেহমিয়া। এই শিবিরে পশ্চিম মেদিনীপুর ও ঝাড়গ্রাম থেকে ৭০ জনেরও বেশি সংবাদমাধ্যমের প্রতিনিধি অংশ নেন।
কর্মশিবির পরিচালনা এবং ধন্যবাদজ্ঞাপন করেন পিআইবি কলকাতার উপ-নির্দেশক শ্রীমতী চিত্রা গুপ্ত। কার্যালয়ের বরিষ্ঠ কর্মী শ্রী শান্তনু সিনহা পিআইবি-র সংবাদ প্রচার সংক্রান্ত কাজকর্মের বিবরণী অডিও-ভিস্যুয়াল পদ্ধতিতে উপস্থিত সকলের সামনে তুলে ধরেন। সংস্কারের পর পিআইবি-র নতুন ওয়েবসাইট সম্পর্কেও তিনি সাংবাদিকদের অবগত করেন।
SSS/BD/DM
(Visitor Counter : 255
প্রধানমন্ত্রীরদপ্তর
উত্তর-পূর্বাঞ্চলের শান্তি ও উন্নয়নের পক্ষে অত্যন্ত ভালো খবর: প্রধানমন্ত্রী
নয়াদিল্লি, ২৮ এপ্রিল, ২০২৩
আসাম সরকার এবং ডিমাসা ন্যাশনাল লিবারেশন আর্মি স্থায়ী শান্তির জন্য একটি চুক্তি স্বাক্ষর করেছে।
কেন্দ্রীয় স্বরাষ্ট্র মন্ত্রী শ্রী অমিত শাহ – এর একটি ট্যুইট বার্তার প্রত্যুত্তরে প্রধানমন্ত্রী বলেছেন, “উত্তর-পূর্বাঞ্চলের শান্তি ও উন্নয়নের পক্ষে অত্যন্ত ভালো খবর”।
PG/CB/SB
(
জলসম্পদমন্ত্রক
‘জল বাঁচাও, ভিডিও বানাও, পুরস্কার পাও’ প্রতিযোগিতা: প্রথম পক্ষকালের বিজয়ীদের নাম ঘোষিত
নয়াদিল্লি, ৮ আগস্ট, ২০১৮
‘জল বাঁচাও, ভিডিও বানাও, পুরস্কার পাও’ প্রতিযোগিতার প্রথম পক্ষকালের বিজয়ীদের নাম ঘোষণা করল কেন্দ্রীয় জলসম্পদ, নদী বিকাশ ও গঙ্গার পুনরুজ্জীবন মন্ত্রক। প্রতিযোগিতার সূচনা এ বছরের ১০ই জুলাই। বারাণসীর শ্রী শ্রেষ্ঠ সাহু, ভোপালের শ্রী সতীশ মেওয়াড়া এবং বোকারোর শ্রী গোপাল কুমার প্রজাপতি এই প্রতিযোগিতায় যথাক্রমে প্রথম, দ্বিতীয় ও তৃতীয় স্থান অধিকার করেছেন। তাঁদের পুরস্কারের অর্থমূল্য হল যথাক্রমে ২৫,০০০, ১৫,০০০ এবং ১০,০০০ টাকা।
প্রসঙ্গত উল্লেখ্য, জল সংরক্ষণ বিষয়ে সচেতনতা প্রসারের উদ্দেশ্যেই এই বিশেষ প্রতিযোগিতার আয়োজন। যে কোন ভারতীয় নাগরিক প্রতিযোগিতায় অংশগ্রহণ করতে পারবেন। এজন্য সংশ্লিষ্ট বিষয়ের ওপর নিজের তোলা একটি মূল ভিডিও তাঁদের প্রতিযোগিতায় পাঠাতে হবে। সেটি ইউটিউব-এ আপলোডও করতে হবে। ‘MyGov’-এর ওয়েবপোর্টাল www.mygov.in-এর সঙ্গে একটি ভিডিও লিঙ্কও এজন্য স্থাপন করা প্রয়োজন। প্রতিযোগিতা চলবে এ বছরের ৪ঠা নভেম্বর পর্যন্ত। প্রতিযোগিতা চলাকালীন প্রতিটি পক্ষকালের জন্যই তিনজন প্রতিযোগীকে পুরস্কারের জন্য বেছে নেওয়া হবে। ভিডিওগুলি হতে হবে দু’মিনিট থেকে ১০ মিনিট সময়কালের। হিন্দি ও ইংরেজি সহ যে কোন আঞ্চলিক ভাষায় এই ভিডিও তৈরি করা যেতে পারে। তবে কোনভাবেই তা যাতে ভারতীয় কপিরাইট আইন, ১৯৫৭-র নিয়মনীতিকে লঙ্ঘন না করে, সেদিকে নজর রাখা প্রয়োজন। একইসঙ্গে, মেধাসম্পদ অধিকারও যাতে লঙ্ঘিত না হয়, সে বিষয়েও সতর্ক থাকতে হবে।
SSS/SKD/DM/…
(Visitor Counter : 31
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে ১৯৩ কোটি ৫৩ লক্ষের বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির কাছে ১৩ কোটি ৯১ লক্ষের বেশি টিকার ডোজ রয়েছে
নতুন দিল্লি, ১২ জুন, ২০২২
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। দেশব্যাপী কোভিড-১৯ টিকাকরণ গত বছরের ১৬ জানুয়ারি শুরু হয়। অবশ্য, সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয় গত বছরের ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে আজ পর্যন্ত ১৯৩ কোটি ৫৩ লক্ষ ৫৮ হাজার ৮৬৫টি টিকার ডোজ বিনামূল্যে সরবরাহ করা হয়েছে।
এমনকি, রাজ্য/কেন্দ্রশাসিত অঞ্চলগুলির কাছে টিকাকরণের জন্য ১৩ কোটি ৯১ লক্ষ ১৬ হাজার ১৫৫টি টিকার ডোজ হাতে রয়েছে।
CG/BD/AS/
(Visitor Counter : 122
প্রধানমন্ত্রীরদপ্তর
গ্লোবাল ফিনান্স সেন্ট্রাল ব্যাঙ্কার রিপোর্ট কার্ড, ২০২৩-এ A+ রেটিংপ্রাপ্ত
তিনজন সেন্ট্রাল ব্যাঙ্ক গভর্নরের তালিকার শীর্ষে রয়েছেন আরবিআই গভর্নর শক্তিকান্ত দাস
এজন্য ভারতীয় শীর্ষ ব্যাঙ্কের গভর্নরকে অভিনন্দন জানিয়েছেন প্রধানমন্ত্রী
নয়াদিল্লি, ১ সেপ্টেম্বর, ২০২৩
গ্লোবাল ফিনান্স সেন্ট্রাল ব্যাঙ্কার রিপোর্ট কার্ড, ২০১৩-এ A+ রেটিং পাওয়ার জন্য ভারতীয় শীর্ষ ব্যাঙ্কের গভর্নর শ্রী শক্তিকান্ত দাসকে অভিনন্দিত করেছেন প্রধানমন্ত্রী শ্রী নরেন্দ্র মোদী। ঐ রিপোর্ট কার্ডে যে তিনজন সেন্ট্রাল ব্যাঙ্ক গভর্নরকে A+ রেটিং দেওয়া হয়েছে তার তালিকার একদম শীর্ষে রয়েছেন শ্রী শক্তিকান্ত দাস।
এ প্রসঙ্গে ভারতীয় শীর্ষ ব্যাঙ্কের এক ট্যুইট বার্তার উত্তরে প্রধানমন্ত্রী তাঁর বার্তায় বলেছেন :
“ভারতীয় শীর্ষ ব্যাঙ্কের গভর্নর শ্রী শক্তিকান্ত দাসকে অভিনন্দন। ভারতের পক্ষে এ হল এক বিশেষ গৌরবের মুহূর্ত। বিশ্বমঞ্চে অর্থনৈতিক ক্ষেত্রে আমাদের নেতৃত্বদানের ঘটনার বিশেষ প্রতিফলন ঘটেছে এর মধ্য দিয়ে। তাঁর নিষ্ঠা ও দৃষ্টিভঙ্গী জাতির উন্নয়নের যাত্রাপথকে আরও মসৃণ করে তুলবে।”
AC/SKD/DM/
(
উপ-রাষ্ট্রপতিরসচিবালয়
স্বাধীনতা দিবসের প্রাক্কালে দেশবাসীকে শুভেচ্ছা ও অভিনন্দন উপ-রাষ্ট্রপতির
নয়াদিল্লি, ১৪ আগস্ট, ২০১৮
স্বাধীনতা দিবসের প্রাক্কালে দেশবাসীকে শুভেচ্ছা ও অভিনন্দন জানিয়েছেন উপ-রাষ্ট্রপতি শ্রী এম ভেঙ্কাইয়া নাইডু। এক বার্তায় তিনি বলেছেন, বিশ্বের দ্রুততম গতিতে বিকাশশীল একটি অর্থনীতির দেশ হল ভারত। এই পরিস্থিতিতে প্রত্যেক নাগরিকেরই উচিৎ দেশের সভ্যতা ও তার মূল্যবোধকে তুলে ধরা এবং জাতীয় ঐক্য ও সংহতিকে আরও শক্তিশালী করে তোলা। দেশের মহান স্বাধীনতা সংগ্রামীদের আত্মত্যাগ ও আত্মোৎসর্গ দেশকে স্বাধীনতা এনে দিয়েছে। তাই, তাঁদের উদ্দেশে শ্রদ্ধা নিবেদনেরও আহ্বান জানিয়েছেন উপ-রাষ্ট্রপতি।
উপ-রাষ্ট্রপতি তাঁর বার্তায় আরও বলেছেন যে দেশ বিভিন্ন ক্ষেত্রে যেভাবে উল্লেখযোগ্য অগ্রগতির স্বাক্ষর রেখেছে, তাতে আমাদের সকলেরই গর্ব অনুভব করা উচিৎ। দারিদ্র্য, নিরক্ষরতা ও দুর্নীতি নির্মূল করার এবং জাতির জনক তথা অন্যান্য বীর স্বাধীনতা সংগ্রামীদের স্বপ্নকে সাকার করে তোলারও আহ্বান জানিয়েছেন তিনি। এজন্য ভারতের প্রত্যেক নাগরিকের সমৃদ্ধি, মর্যাদা ও সমতার লক্ষ্য পূরণের ডাক দিয়েছেন উপ-রাষ্ট্রপতি।
CG/SKD/DM/….
(Visitor Counter : 52
প্রধানমন্ত্রীরদপ্তর
প্রধানমন্ত্রী নতুন দিল্লীতে আর্কিওলজিক্যাল সার্ভে অফ ইন্ডিয়ার নতুন সদর দপ্তরের উদ্বোধন করলেন
নয়াদিল্লি, ১২ জুলাই, ২০১৮
প্রধানমন্ত্রী শ্রী নরেন্দ্র মোদী আজ নতুন দিল্লীর তিলক মার্গে ভারতের পুরাতত্ত্ব সর্বেক্ষণ বিভাগ বা আর্কিওলজিক্যাল সার্ভের নতুন মুখ্য কার্যালয় ধারোহর ভবনের উদ্বোধন করলেন।
অনুষ্ঠানে প্রধানমন্ত্রী বলেন, পুরাতত্ত্ব সর্বেক্ষণ বিভাগ বিগত দেড়শো বছর ধরে অসাধারণ কাজ করে চলেছে।
প্রধানমন্ত্রী দেশের ইতিহাস ও সমৃদ্ধ পুরাতত্ত্বিক ঐতিহ্যের বিষয়ে গর্ববোধ করার ওপর গুরুত্ব আরোপ করেন। তিনি বলেন, নিজের নিজের শহর, নগর ও অঞ্চলের স্হাপত্য সম্পর্কে জানার ব্যাপারে অগ্রণী হওয়া উচিত। স্হানীয় স্হাপত্যকে বিদ্যালয়ের পাঠ্যসূচীর অঙ্ক করা যেতে পারে। এই প্রসঙ্গে তিনি এও উল্লেখ করেন যে স্হানীয় পর্যটনের গাইডরা, যাঁরা অঞ্চলের ইতিহাস ও ঐতিহ্য সম্বন্ধে অবগত, এক্ষেত্রে গুরুত্বপূর্ণ্ ভূমিকা পালন করতে পারেন।
তিনি বলেন, প্রত্যেকটি পুরাতাত্ত্বিক আবিস্কারের পেছনে পুরাতত্ত্ববিদের বহুদিনের কষ্টসাধ্য পরিশ্রমের এক-একটি নিজস্ব কাহিনী থাকে। এই প্রসঙ্গে তিনি স্মরণ করেন কয়েক বছর আগে ভারত ও ফ্রান্সের একটি যৌথ দলের পুরাতাত্ত্বিক আবিস্কার স্বচক্ষে দেখতে কিভাবে তিনি আর তৎকালীন ফরাসী রাষ্ট্রপতি চন্ডীগড়ে গিয়েছিলেন।
প্রধানমন্ত্রী বলেন, ভারতকে সারা বিশ্বের সামনে গর্ব ও আত্মবিশ্বাসের সঙ্গে নিজের মহান ঐতিহ্য তুলে ধরতে হবে।
পুরাতাত্ত্বিক বিভাগের নতুন সদরদপ্তরে দেশজ পদ্ধতিতে নির্মিত বিভিন্ন অত্যাধুনিক ব্যবস্হা যেমন বিদ্যুৎ-সাশ্রয়ী আলো ও বৃষ্টিজল ব্যবহারের ব্যবস্হা রয়েছে। এই দপ্তরটিতে একটি কেন্দ্রীয় পুরাতত্ত্বিক পাঠাগার রয়েছে, যেখানে প্রায় দেড় লক্ষ বই ও পত্রিকার সংগ্রহ রয়েছে।
CG/SC/NS/…
(Visitor Counter : 58
আইনওবিচারমন্ত্রক
বিবাদ নিষ্পত্তিতে লোক আদালত সব থেকে কার্যকর বিকল্প ব্যবস্থা হয়ে উঠছে
নয়াদিল্লি, ১২ জানুয়ারি, ২০২২
ন্যাশনাল লিগাল সার্ভিসেস অথরিটি – নালসা স্বল্প ব্যয়ে দেশের নাগরিকদের কাছে ন্যায়-বিচার পৌঁছে দিতে অঙ্গীকারবদ্ধ। সম্প্রতি এই সংস্থা বকেয়া মামলার বোঝা কমাতে জাতীয় লোক আদালতের মাধ্যমে প্রয়োজনীয় ব্যবস্থা গ্রহণে উদ্যোগী হয়েছে। এই কাজে নালসা স্টেট লিগাল সার্ভিসেস অথরিটির সঙ্গে সমন্বয় বজায় রেখে চলে। প্রতিটি রাজ্যে লিগাল সার্ভিস অথরিটির এক্সিকিউটিভ চেয়ারপার্সনের সঙ্গে নালাসা কর্তৃপক্ষ আলাপ-আলোচনার পর লোক আদালতের ব্যবস্থা করে।
২০২১ সালে দেশের ৪টি জাতীয় লোক আদালতে ১,২৭,৮৭,৩২৯টি মামলা নিষ্পত্তি হয়েছে। এ কাজে প্রযুক্তির সাহায্য নেওয়া হয়েছে। কর্তৃপক্ষ বর্তমানে বৈদ্যুতিন পদ্ধতিতে লোক আদালতের ব্যবস্থা করেছে। বর্তমানে জাতীয় লোক আদালত ভার্চ্যুয়াল এবং ব্যক্তিগত অর্থাৎ দুটি পদ্ধতিতেই অনুষ্ঠিত হয়। প্রযুক্তির মাধ্যমে লোক আদালতের সুবিধা সবপক্ষের দুয়ারে পৌঁছে দেওয়ার ফলে অংশগ্রহণকারীদের পক্ষে তা অত্যন্ত সুবিধাজনক। লোক আদালতে প্রথমে রাজ্যস্তরের স্টেট লিগাল সার্ভিসেস অথরিটি সংশ্লিষ্ট সবপক্ষের সঙ্গে আলোচনার মাধ্যমে সমন্বয়ের ব্যবস্থা করে। এনআই অ্যাক্টের মামলা বা ব্যাঙ্কগুলির ঋণ পরিশোধ মামলার নিষ্পত্তিতে লোক আদালত্ বিশেষ ভূমিকা নিয়ে থাকে।
২০২১ সালে ফৌজদারি মামলার মধ্যে ১৭ লক্ষ ৬৩ হাজার ২৩৩টি মামলার নিষ্পত্তি করা হয়েছে। এছাড়াও, রাজস্ব সংক্রান্ত বিভিন্ন মামলার নিষ্পত্তিতে লোক আদালতের সাহায্য নেওয়া হচ্ছে।
CG/CB/SB
(Visitor Counter : 189
প্রধানমন্ত্রীরদপ্তর
মার্কিন রাষ্ট্রপতি এবং ফার্স্ট লেডির একটি ব্যক্তিগত অনুষ্ঠানে প্রধানমন্ত্রীর অংশগ্রহণ
নতুন দিল্লি, ২২ জুন, ২০২৩
প্রধানমন্ত্রী শ্রী নরেন্দ্র মোদী ২১ জুন হোয়াইট হাউসে মার্কিন রাষ্ট্রপতি জো বাইডেন এবং ফার্স্ট লেডি ডঃ জিল বাইডেনের একটি ব্যক্তিগত অনুষ্ঠানে অংশগ্রহণ করেছেন।
প্রধানমন্ত্রী বাইডেন পরিবারের সদস্যদের সঙ্গেও সাক্ষাৎ করেন।
তাঁর এই অংশগ্রহণের মাধ্যমে দুই দেশের উষ্ণ সৌহার্দ্যপূর্ণ সম্পর্ক প্রতিফলিত হয়েছে।
(AC/CB/AS
ক্ষুদ্র, অতিক্ষুদ্রওমাঝারিশিল্পমন্ত্রক
স্ফূর্তি প্রকল্পের একই অভিমূখ
নতুন দিল্লি, ০২ ডিসেম্বর, ২০২১
ক্ষুদ্র, অতিক্ষুদ্র এবং মাঝারি শিল্প মন্ত্রক বিভিন্ন পর্যালোচনা সভা, ক্লাস্টার পরিদর্শন এবং তৃতীয় পক্ষের মূল্যায়নের ভিত্তিতে তাদের লাভজনকতা ও বিপণন যোগ্যতার ক্ষেত্রে কার্যকরী 'স্ফূর্তি' ক্লাস্টার গুলির নিয়মিত মূল্যায়ন পরিচালনা করে।
এর উপর ভিত্তি করে এটা লক্ষ্য করা গেছে যে ক্লাস্টার গুলির বিপণন যোগ্যতা এবং লাভজনকতার জন্য কোভিড অতিমারির সময় বিশেষ সহায়তার প্রয়োজন রয়েছে। মন্ত্রকের পক্ষ থেকে বাজারের চাহিদা মেটাতে ডিজাইন ডেভেলপমেন্ট এবং পণ্য বৈচিত্রের প্রশিক্ষণ, ই-কমার্স পোর্টালগুলোর সাথে সংযোগকে উৎসাহিত করার জন্য বিভিন্ন উদ্যোগ নিয়েছে।
এই স্ফুর্তি প্রকল্প সারা দেশে প্রযোজ্য। এর মাধ্যমে জেলাগুলির থেকে প্রাপ্ত প্রস্তাবগুলি ওপর বিশেষ নজর দেওয়া হয়। অতিক্ষুদ্র, ক্ষুদ্র ও মাঝারি শিল্প মন্ত্রক রাজ্যগুলির সংশ্লিষ্ট বিভাগের সাথে সাহায্য করে কল্যাণ মূলক প্রকল্প গুলি বাস্তবায়নে প্রচেষ্ঠা করে। ক্লাস্টার গুলির বাস্তবায়নকারী সংস্থা গুলিকে ইতিমধ্যেই ব্যাংক একাউন্ট খুলতে এবং সমস্ত কারিগরদের সাধারণ ও স্বাস্থ্য বীমা প্রদান করার জন্য বলা হয়েছে।
স্ফুর্তির অধীনে কারিগর দের জন্য ন্যূনতম মজুরি নির্দিষ্ট করা হয়নি। তবে মন্ত্র ঐতিহ্যবাহী কারিগরদের উন্নত করার জন্য এবং তাদের পণ্যের মূল্য যোগ করার জন্য পরিকাঠামোগত সহায়তা প্রদানের ক্ষেত্রে প্রয়োজনীয় উদ্যোগ নিয়েছে। যার ফলে তাঁদের আয় নিরাপত্তা জনক হবে।
একটি স্ফুর্তি প্লাস্টারের অনুমোদনের পর থেকে এর কার্যকরণের সময় সীমা একটি নিয়মিত ক্লাস্টারের জন্য বারো মাস  এবং একটি প্রধান ক্লাস্টারের জন্য ১৮ মাস । মন্ত্রকের পক্ষ থেকে ক্লাস্টার গুলির কার্যকরকরণের সময়সীমা মেনে চলা নিশ্চিত করতে নিয়মিত পর্যালোচনা করে।
আজ লোকসভায় এক লিখিত প্রশ্নের উত্তরে কেন্দ্রীয় অতিক্ষুদ্র, ক্ষুদ্র ও মাঝারি শিল্প মন্ত্রী শ্রী নারায়ণ রানে এই তথ্য জানিয়েছেন।
CG/ SB
(Visitor Counter : 140
প্রধানমন্ত্রীরদপ্তর
প্রধানমন্ত্রী হুল দিবস উপলক্ষে আদিবাসী সমাজের শহীদদের প্রতি শ্রদ্ধা নিবেদন করেছেন
নতুন দিল্লি ৩০শে জুন, ২০২৩
প্রধানমন্ত্রী শ্রী নরেন্দ্র মোদী হুল দিবস উপলক্ষে আদিবাসী সমাজের শহীদদের প্রতি শ্রদ্ধা নিবেদন করেছেন।
এক ট্যুইটে প্রধানমন্ত্রী বলেছেন, “ ‘হুল দিবসে’ আমাদের আদিবাসী সমাজে বীর-বীরাঙ্গনাদের শত শত প্রণাম। এই বিশেষ দিনে অন্যায়ের বিরুদ্ধে আমাদের সিধো-কানহো, চাঁদ-ভৈরব এবং ফুলো-ঝানো সহ আরো অনেকের বীরত্ব ও সাহসিকতার কথা স্মরণ করিয়ে দেয়। তাদের সংগ্রামের কাহিনী দেশবাসীকে সবসময় অনুপ্রাণিত করবে।“
(CG /ss /SG
কেন্দ্রীয়মন্ত্রিসভা
কমপিটিশন কমিশন অফ ইন্ডিয়া  এবং ব্রাজিলের অ্যাডমিনিস্ট্রেটিভ কাউন্সিল ফর ইকোনোমিক ডিফেন্সের মধ্যে সমঝোতাপত্র
নতুন দিল্লি, ২০ এপ্রিল, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে কমপিটিশন কমিশন অফ ইন্ডিয়া  এবং ব্রাজিলের অ্যাডমিনিস্ট্রেটিভ কাউন্সিল ফর ইকোনোমিক ডিফেন্সের  মধ্যে স্বাক্ষরিত সমঝোতাপত্রটিকে অনুমোদন দেওয়া হয়েছে। সিসিআই ২০০২ সালের কমপিটিশন অ্যাক্টের ১৮ নম্বর ধারা অনুযায়ী যে কোন বিদেশী রাষ্ট্রের যে কোন সংস্থাকে কাজের সুযোগ দিতে পারে।
সিসিআই ইতিমধ্যেই বিভিন্ন দেশের সংস্থার সঙ্গে ৬টি চুক্তি স্বাক্ষর করেছে। এগুলি হল –
১. মার্কিন যুক্তরাষ্ট্রের ফেডেরাল ট্রেড কমিশন ও ডিপার্টমেন্ট অফ জাস্টিস
২. ইউরোপীয় ইউনিয়নের ডিরেক্টর জেনারেল কমপিটিশন
৩. রাশিয়ার ফেডেরাল অ্যান্টিমনোপলি সার্ভিস
৪. অস্ট্রেলিয়ার কমপিটিশন অ্যান্ড কনজিউমার কমিশন
৫. কমপিটিশন ব্যুরো কানাডা
৬. ব্রিকস কমপিটিশন অথরিটি
বর্তমান সমঝোতাপত্রটি সিসিআই ও সিএডিই-র মধ্যে একই ধরণের সহযোগিতা গড়ে তুলবে।
CG/CB/AS/
(
সড়কপরিবহণওমহাসড়কমন্ত্রক
জম্মু ও শ্রীনগরে আগামীকাল জোজিলা সুড়ঙ্গ পথ এবং রিং রোডের শিলান্যাস করবেন প্রধানমন্ত্রী
নয়াদিল্লি, ১৮ মে, ২০১৮
আগামীকাল লেহ-তে শ্রীনগর-লেহ জাতীয় মহাসড়কের ওপর জোজিলা টানেল নির্মাণ উপলক্ষে আয়োজিত এক অনুষ্ঠানে উপস্থিত থাকবেন প্রধানমন্ত্রী শ্রী নরেন্দ্র মোদী। এছাড়াও, শ্রীনগরের শের-এ-কাশ্মীর আন্তর্জাতিক সম্মেলনকেন্দ্র  এবং জম্মুর জেনারেল জোরাওয়ার সিং প্রেক্ষাগৃহে যথাক্রমে শ্রীনগর রিং রোড এবং জম্মু রিং রোডের শিলান্যাস অনুষ্ঠানেও যোগ দেবেন তিনি। অনুষ্ঠানে উপস্থিত থাকবেন সড়ক পরিবহণ ও মহাসড়ক, জাহাজ চলাচল, জলসম্পদ, নদী বিকাশ এবং গঙ্গার পুনরুজ্জীবন দপ্তরের কেন্দ্রীয় মন্ত্রী শ্রী নীতিন গড়করিও।
১৪ কিলোমিটার দীর্ঘ জোজিলা টানেলটির নির্মাণ কাজ শেষ হলে এটি হবে ভারত ও এশিয়ার দীর্ঘতম টানেলপথ। ৬,৮০০ কোটি টাকার এই টানেল নির্মাণ প্রকল্পটি অনুমোদিত হয় প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার অর্থনৈতিক বিষয় সংক্রান্ত এক কমিটির বৈঠকে। টানেলটির নির্মাণ কাজ সম্পূর্ণ হলে শ্রীনগর, কার্গিল এবং লেহ-এর মধ্যে যেকোন ধরণের আবহাওয়ার উপযোগী একটি সংযোগ ও যোগাযোগ পথ গড়ে উঠবে। এই সড়কপথটি বছরের অধিকাংশ সময়েই তুষারাবৃত্ত থাকে। এছাড়াও, ঘন ঘন তুষার ঝড় এই সড়কপথের আরেকটি বৈশিষ্ট্য। এর ফলে, লাদাখের সঙ্গে যোগাযোগ দীর্ঘদিন ধরে বিপর্যস্ত হয়ে পড়ে। এই পরিস্থিতিতে নতুন টানেলটি এই অঞ্চলের অধিবাসীদের ভোগান্তি ও অসুবিধা দূর করতে বিশেষভাবে সাহায্য করবে বলে মনে করা হচ্ছে।
আর্থ-সামাজিক তথা সাংস্কৃতিক দিক থেকেও এই সুড়ঙ্গ পথ নির্মাণের কাজ স্থানীয় ও আঞ্চলিক মানুষদের নানা কল্যাণসাধন করবে। নির্মাণ কাজে সরাসরি অতিরিক্ত কর্মসংস্থানের সুযোগ সৃষ্টি ছাড়াও পরোক্ষভাবেও তা বিভিন্ন ধরণের কাজকর্মের প্রসার ঘটাবে। এর পথ ধরে সার্বিকভাবে বিকাশ ও অগ্রগতি নিশ্চিত হবে জম্মু ও কাশ্মীরের অনগ্রসর জেলাগুলির।
CG/SKD/DM/….
(Visitor Counter : 80
স্বরাষ্ট্র মন্ত্রক
কেন্দ্রীয় স্বরাষ্ট্র ও সমবায় মন্ত্রী শ্রী অমিত শাহ চলতি আজাদি কা অমৃত মহোৎসবের আওতায় শনিবার দিল্লির ঐতিহাসিক লালকেল্লা থেকে জাতীয় নিরাপত্তা বাহিনী -র সর্বভারতীয় কার র্যালি ‘সুদর্শন ভারত পরিক্রমার’ যাত্রা সূচনা করবেন
নয়াদিল্লি, ০১ অক্টোবর, ২০২১
কেন্দ্রীয় স্বরাষ্ট্র ও সমবায় মন্ত্রী শ্রী অমিত শাহ ভারতের স্বাধীনতার ৭৫তম বার্ষিকী উদযাপনের অঙ্গ হিসাবে আজাদি কা অমৃত মহোৎসবের আওতায় আগামীকাল দিল্লির ঐতিহাসিক লালকেল্লা থেকে জাতীয় সুরক্ষা বাহিনীর  সর্বভারতীয় কার র্যালি ‘সুদর্শন ভারত পরিক্রমা’র যাত্রার সূচনা করবেন। একই সঙ্গে শ্রী শাহ কেন্দ্রীয় সশস্ত্র পুলিশ বাহিনীর সাইকেল র্যালির যাত্রা সমাপ্তি অনুষ্ঠানে অংশ নেবেন। সদ্য সমাপ্ত টোকিও অলিম্পিকে পদক জয়ী শ্রী নীরজ চোপরা, শ্রী রবি কুমার দাহিয়া এবং শ্রী বজরং পুনিয়া প্রধান অতিথি হিসাবে উপস্থিত থাকবেন।
প্রধানমন্ত্রী শ্রী নরেন্দ্র মোদীর নেতৃত্বে কেন্দ্রীয় সরকার আজাদি কা অমৃত মহোৎসব উদযাপন করছে। দেশের স্বাধীনতা সংগ্রামে স্বল্প পরিচিত বিপ্লবী ও শহীদদের আত্মবলিদান সম্পর্কে যুবসম্প্রদায়কে সচেতন করে তুলতে আজাদি কা অমৃত মহোৎসব আয়োজন করা হচ্ছে। এনএসজি-র কার র্যালি সুদীর্ঘ ৭ হাজার ৫০০ কিলোমিটার পথ পরিক্রমা শেষে আগামী ৩০ অক্টোবর নতুন দিল্লির পুলিশ স্মারকে যাত্রা শেষ করবে। এই যাত্রাপথে কার র্যালি দেশের ১২টি শহরের ১৮টি ঐতিহাসিক ও গুরুত্বপূর্ণ এলাকা অতিক্রম করবে।
আজাদি কা অমৃত মহোৎসব উদযাপনের অঙ্গ হিসাবে কেন্দ্রীয় সশস্ত্র পুলিশ বাহিনী দেশের বিভিন্ন প্রান্ত থেকে গত ১৫ অগাস্ট প্রায় ৯০০ জন অভিযাত্রীকে নিয়ে সাইকেল র্যালির সূচনা করে। ২১টি রাজ্য দিয়ে প্রায় ৪১ হাজার কিলোমিটার পথ অতিক্রম করে সাইকেল র্যালির অভিযানের সমাপ্তি হবে আগামীকাল দিল্লিতে। কেন্দ্রীয় সশস্ত্র পুলিশ বাহিনীর পাশাপাশি, সশস্ত্র সীমাবল ১০টি সাইকেল র্যালি, সংরক্ষিত পুলিশ বাহিনী ৪টি সাইকেল র্যালি, কেন্দ্রীয় শিল্প নিরাপত্তা বাহিনী ৯টি সাইকেল র্যালি এবং সীমান্ত সুরক্ষা বাহিনী বিএসএফ মোট ১৫টি সাইকেল র্যালির আয়োজন করে।
কেন্দ্রীয় স্বরাষ্ট্র মন্ত্রকের অধীন এই পুলিশ বাহিনীগুলি আজাদি কা অমৃত মহোৎসবের মধ্য দিয়ে স্বাধীনতার ৭৫তম বার্ষিকী উদযাপন করছে। সাইকেল র্যালির মধ্য দিয়ে বিভিন্ন ঐতিহাসিক স্থান ঘুরে পারস্পরিক সৌভ্রাতৃত্বের বার্তা ছড়িয়ে দেওয়া হয়েছে। সাধারণ মানুষ ও যুবসম্প্রদায়ের মধ্যে জাতীয় অখন্ডতা, দেশাত্মবোধ ও সৌভ্রাতৃত্বের চেতনাকে আরও দৃঢ় করতে সাইকেল র্যালির আয়োজন করা হয়।
CG/BD/SB
(Visitor Counter : 185
স্বরাষ্ট্র মন্ত্রক
ফরেন্সিক ল্যাব/ইলেক্ট্রনিক এভিডেন্স
নয়াদিল্লি, ১৪ ডিসেম্বর, ২০২১
কেন্দ্রীয় স্বরাষ্ট্র মন্ত্রকের আওতায় দেশে ৭টি কেন্দ্রীয় ফরেন্সিক সায়েন্স ল্যাবরেটরি রয়েছে। এগুলিতে কম্পিউটার এবং সাইবার ফরেন্সিক সহ ইলেক্ট্রনিক ফরেন্সিকের জন্য একাধিক সুবিধাও রয়েছে। রাজ্য/কেন্দ্রশাসিত অঞ্চলগুলির পুলিশের তদন্তকারী আধিকারিকদের প্রাথমিক পর্যায়ে সাইবার ফরেন্সিক সহায়তা প্রদানের জন্য নতুন দিল্লির দ্বারকায় অত্যাধুনিক জাতীয় সাইবার ফরেন্সিক ল্যাবরেটরি প্রতিষ্ঠিত হয়েছে। অন্ধ্রপ্রদেশ, অরুণাচল প্রদেশ, ছত্তিশগড়, গুজরাট, হরিয়ানা, পশ্চিমবঙ্গ সহ ২৮টি রাজ্য/কেন্দ্রশাসিত অঞ্চলে সাইবার ফরেন্সিক তথা প্রশিক্ষণ ল্যাবরেটরিগুলি চালু করা হয়েছে।
মন্ত্রক হায়দরাবাদে কেন্দ্রীয় ফরেন্সিক সায়েন্স ল্যাবরেটরিতে একটি জাতীয় সাইবার ফরেন্সিক ল্যাবরেটরি স্থাপনের জন্য অনুমোদন দিয়েছে। সাইবার অপরাধ মোকাবিলা ব্যবস্থাপনাকে শক্তিশালী করতে এই উদ্যোগ নেওয়া হয়েছে। এই ল্যাবরেটরিগুলির গুণমান বৃদ্ধিতেও জোর দিয়েছে সরকার। উল্লেখ্য, রাজ্য ফরেন্সিক ল্যাবরেটরিগুলির তথ্য কেন্দ্রীয়ভাবে রক্ষণা-বেক্ষণ করা হয় না।
লোকসভায় এক প্রশ্নের লিখিত জবাবে একথা জানিয়েছেন কেন্দ্রীয় স্বরাষ্ট্র প্রতিমন্ত্রী শ্রী অজয় কুমার মিশ্র।
CG/SS/SB
(Visitor Counter : 78
ইস্পাতমন্ত্রক
ইস্পাত ক্ষেত্রের উন্নয়ন ও আধুনিকীকরণ
নতুন দিল্লি, ৪ আগস্ট, ২০২১
ইস্পাত একটি বিনিয়ন্ত্রিত ক্ষেত্র এবং সরকার এই ক্ষেত্রের জন্য সুবিধা প্রদানকারী হিসেবে কাজ করে। প্রযুক্তি – বাণিজ্যিক সম্ভাবনা ওপর ভিত্তি করে প্রত্যেকটি সংস্থা ইস্পাত উৎপাদন কেন্দ্রের উন্নয়ন ও আধুনিকীকরণের বিষয়ে সিদ্ধান্ত নেয়। রাজ্যসভায় আজ এক লিখিত জবাবে এই তথ্য দেন কেন্দ্রীয় ইস্পাত প্রতিমন্ত্রী শ্রী রামচন্দ্র প্রসাদ সিং।
CG/BD/SFS
(Visitor Counter : 93